ตลาดหุ้นเอเชียปรับตัวขึ้นต่อภาคบ่ายวันนี้ จากอานิสงส์ดาวโจนส์
ตลาดหุ้นเอเชียปรับตัวสูงขึ้นในการซื้อขายภาคบ่ายวันนี้ ภายหลังจากที่ตลาดหุ้นนิวยอร์กดีดตัวขึ้นเมื่อคืนที่ผ่านมา ซึ่งทำให้นักลงทุนคลายความกังวลในระดับหนึ่ง แต่นักวิเคราะห์มองว่าตลาดอาจจะผันผวนต่อไปอีก
27 ส.ค. 2558

ผู้สื่อข่าวรายงานว่า ตลาดหุ้นเอเชียปรับตัวสูงขึ้นในการซื้อขายภาคบ่ายวันนี้ ภายหลังจากที่ตลาดหุ้นนิวยอร์กดีดตัวขึ้นเมื่อคืนที่ผ่านมา ซึ่งทำให้นักลงทุนคลายความกังวลในระดับหนึ่ง แต่นักวิเคราะห์มองว่าตลาดอาจจะผันผวนต่อไปอีก
ดัชนี HSI ตลาดหุ้นฮ่องกงปิดภาคเช้าที่ 21,613.48 จุด เพิ่มขึ้น 533.09 จุด, +2.53% ดัชนีเซี่ยงไฮ้คอมโพสิตพุ่ง 1.6% ปิดภาคเช้าที่ 2,972.57 จุด ดัชนี FBMKLCI ตลาดหุ้นมาเลเซียปิดภาคเช้าที่ 1,596.70 จุด เพิ่มขึ้น 16.33 จุด, +1.03%
ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 600 จุดเมื่อคืนนี้ (26 ส.ค.) หลังจากประธานธนาคารกลางสหรัฐ (เฟด) สาขานิวยอร์ก ส่งสัญญาณว่า แนวโน้มที่เฟดจะปรับขึ้นอัตราดอกเบี้ยในการประชุมเดือนหน้ามีน้อยลง นอกจากนี้ ตลาดยังได้รับแรงหนุนจากข้อมูลเศรษฐกิจที่แข็งแกร่งของสหรัฐ รวมถึงยอดสั่งซื้อสินค้าคงทนที่พุ่งขึ้นเกินคาดในเดือนก.ค.
 
อินโฟเควสท์ แปลและเรียบเรียง 